b'\n_START_ARTICLE_\nToy Story 4\n_START_SECTION_\nArgument\n_START_PARAGRAPH_\nNou anys abans dels esdeveniments de la tercera pel\xc2\xb7l\xc3\xadcula, Control, el cotxe de carreres teledirigit d\'Andy, est\xc3\xa0 sent arrossegat per un canal durant una tempesta. Woody lidera una reeixida operaci\xc3\xb3 de rescat amb l\'ajuda dels altres joguets, nom\xc3\xa9s per a descobrir que Molly, la germana menor d\'Andy (que en eixe moment de la pel\xc2\xb7l\xc3\xadcula t\xc3\xa9 4 anys), decideix regalar Bo Peep i les seues ovelles, Billy, Goat i Gruff. Malgrat els intents de Woody per a conv\xc3\xa8ncer a Bo de quedar-se, aquesta li diu que a\xc3\xa7\xc3\xb2 \xc3\xa9s part de ser un joguet; revelant en el proc\xc3\xa9s que origin\xc3\xa0riament era de Molly i no d\'Andy (dada que per al comissari era totalment desconeguda). Woody considera breument anar-se amb ella, per\xc3\xb2 despr\xc3\xa9s reflexiona sobre com Andy se sentiria sense ell, i s\'acaben acomiadant tristament l\'un de l\'altre; quedant Woody deprimit per la venda de Bo._NEWLINE_Dos anys despr\xc3\xa9s que Andy regalara els seus joguets a Bonnie, aquests viuen feli\xc3\xa7os al costat de la seua nova propiet\xc3\xa0ria. Per\xc3\xb2 conforme passa el temps, Woody es troba rebutjat, ignorat i descuidat per Bonnie; passant diverses hores tancat en un armari. Preocupat que Bonnie se senta aclaparada per el seu per\xc3\xadode d\'orientaci\xc3\xb3 en l\'escola bressol, Woody es fica en la motxilla de la seua propiet\xc3\xa0ria quan aquesta marxa al jard\xc3\xad d\'infants amb sa mare. All\xc3\xad Bonnie se sent nerviosa i plora per un breu temps despr\xc3\xa9s que un company de classe es desembarassara dels seus articles d\'artesania, mentre la resta dels xiquets omplien els portallapis. Aquest fet fa que el vaquer s\'emprenye i per a solucionar el problema agafa d\'amagat uns materials del fem, els quals s\xc3\xb3n una forqueta-cullera, un renta canonades, un xiclet, plastilina, uns clarions i una paleta. Bonnie usa tots eixos materials per a formar un joguet fet a m\xc3\xa0 al que ella anomena "Forky", i que cobra vida en la motxilla de Bonnie; deixant impactat a Woody. En la casa de la seua propiet\xc3\xa0ria, Forky pateix d\'una crisi existencial creient que va ser fet per a ser brossa i no un joguet. Forky es converteix en el joguet favorit de Bonnie, tot i aix\xc3\xb2 Woody ha d\'evitar que Forky es llance al fem quan Bonnie est\xc3\xa0 ocupada cercant-lo o distreta._NEWLINE_Els pares de Bonnie li diuen a la seua filla que se n\'aniran de viatge, per la qual cosa ella decideix portar tots els seus joguets, incl\xc3\xb2s Forky. Per el trajecte Forky aconsegueix el seu objectiu de fugir de Bonnie, saltant per la finestra de l\'autocaravana; cosa que fa que Woody haja de seguir-lo per la carretera. Despr\xc3\xa9s de trobar a Forky, Woody li explica que ell fa que Bonnie se senta feli\xc3\xa7, de la mateixa manera que la brossa tamb\xc3\xa9 fa que Bonnie se senta feli\xc3\xa7. Forky finalment acaba entusiasmant-se despr\xc3\xa9s de saber-se el joguet predilecte de Bonnie, Woody li acaba explicant alhora sobre la seua hist\xc3\xb2ria amb Andy. Per\xc3\xb2 tot just quan tots dos se dirigien a l\'estacionament d\'autocaravanes on Bonnie i la seua fam\xc3\xadlia s\'allotjaven, Woody observa la llum de Bo en una botiga d\'antiguitats dita "Segona Oportunitat". Cercant a Bo dins, Forky i Woody es troben una nina anomenada Gabby Gabby i uns maniquins d\'un ventr\xc3\xadloc (i a m\xc3\xa9s els sequa\xc3\xa7os d\'aquesta), incl\xc3\xb2s un anomenat Benson "l\'assistent personal de Gabby". _NEWLINE_Al principi Gabby fingeix voler guiar-los fins a Bo, per\xc3\xb2 despr\xc3\xa9s revela el seu vertader pla d\'obtenir el m\xc3\xb2dul de veu de Woody; ja que el d\'ella est\xc3\xa0 trencada i si no en t\xc3\xa9 una capsa de veu en bon funcionament, la n\xc3\xa9ta de Margaret (que \xc3\xa9s la propiet\xc3\xa0ria de la botiga), Harmony, mai no la comprar\xc3\xa0. Gabby mana a Benson i els altres maniquins de perseguir a Woody i Forky, i ells segresten aquest \xc3\xbaltim. Woody acaba en un pati d\'esbarjo on es retroba feli\xc3\xa7ment amb Bo, Billy, Goat i Gruff. Revelant Bo que havien passat set anys vivint l\'estil de vida lliure de joguets "perduts" al costat de la policia de butxaca Giggle McDimples. Bo acaba accedint a ajudar a Woody._NEWLINE_En un parc d\'atraccions Buzz Lightyear tracta de trobar a Woody i Forky amb l\'ajuda de la seua veu interior: les frases produ\xc3\xafdes per el seu m\xc3\xb2dul de veu quan pitja botons. Quan Buzz queda atrapat com a premi en un recinte firal que est\xc3\xa0 entre l\'estacionament d\'autocaravanes i el "Segona Oportunitat", ell escapa amb els joguets de pelfa Aneguet i Conillet; i s\'acaben trobant amb Woody i Bo. _NEWLINE_Amb el joguet policia Giggle McDimples i el joguet especialista Duke Caboom, ells intenten amb poc \xc3\xa8xit rescatar a Forky. Bo, no disposada a arriscar la vida dels altres en un altre intent, marxa enfadada despr\xc3\xa9s que Woody l\'insulte indirectament. Woody es troba Gabby una vegada m\xc3\xa9s i aquesta li conta el seu anhel de pert\xc3\xa0nyer a Harmony. Commogut per aquestes paraules, Woody li d\xc3\xb3na el seu m\xc3\xb2dul de veu a canvi de que allibere a Forky; i aix\xc3\xad l\'intercanvi \xc3\xa9s fet._NEWLINE_Malgrat el nou m\xc3\xb2dul de veu de Gabby, Harmony la rebutja de totes maneres. Woody envia Forky tot sol amb un missatge per a Buzz; un perqu\xc3\xa8 es reuniren en el carrousel de carnestoltes. Woody consola una Gabby amb el cor trencat, convidant-la a ser un joguet de Bonnie. Aleshores Bo i la resta del grup tornen per ajudar a Woody. Els joguets a l\'autocaravana interfereixen amb els controls del vehicle, guanyant temps evitant que la fam\xc3\xadlia marxe. Quan Gabby observa una xiqueta perduda plorant en el carnestoltes, ella decideix convertir-se en el joguet d\'eixa xiqueta. Guanyant valor gr\xc3\xa0cies a Gabby, la xiqueta s\'acosta a un agent de seguretat i acaba podent reunir-se amb els seus pares._NEWLINE_Al carrousel Woody i Bo comparteixen un agredol\xc3\xa7 ad\xc3\xa9u; Woody dubta sobre si separar-se d\'ella una vegada m\xc3\xa9s. Buzz li diu que Bonnie estar\xc3\xa0 millor sense ell, aix\xc3\xad que Woody decideix quedar-se amb Bo. Woody aleshores t\xc3\xa9 un emotiu ad\xc3\xa9u amb els seus amics joguets, entre ells Forky. L\'autocaravana acaba marxant, amb els joguets restants de Bonnie en ella. Woody i Buzz comparteixen, des de lluny, el moment dient "A l\'infinit, i m\xc3\xa9s enll\xc3\xa0"._NEWLINE_Durant els cr\xc3\xa8dits es veu en Woody en les seues aventures amb Bo. Tamb\xc3\xa9 es mostra la Bonnie en el seu primer any d\'escola, on fa un altre joguet: un ganivet dit Knifey, que pateix una crisi existencial igual que Forky, i tot acaba amb Forky presentant-se al ganivet.'